बिहार में दरभंगा के डेंटिस्ट के घर रेड, UP-MP-पंजाब और गोवा में भी इन्वेस्टिगेशन
PFI Terror Funding Case NIA Raid Update; NIA Raids 17 Locations in 5 States, Including Bihar, UP, MP, Goa and Punjab नेशनल इन्वेस्टिगेशन एजेंसी (NIA) ने मंगलवार को 5 राज्यों के 17 ठिकानों पर छापा मारा है। इन राज्यों में बिहार, उत्तर प्रदेश, मध्यप्रदेश, गोवा और पंजाब शामिल हैं।
नेशनल इन्वेस्टिगेशन एजेंसी (NIA) ने मंगलवार को 5 राज्यों के 17 ठिकानों पर छापा मारा है। इन राज्यों में बिहार, उत्तर प्रदेश, मध्यप्रदेश, गोवा और पंजाब शामिल हैं। यहां पर प्रतिबंधित संगठन पॉपुलर फ्रंट ऑफ इंडिया (PFI) से जुड़े लोगों के ठिकानों पर ये छापेमारी की जा रही है। 17 लोकेशन में से 12 बिहार में, दो उत्तर प्रदेश में और 1-1 मध्यप्रदेश, पंजाब और गोवा में हैं।
बिहार के दरभंगा में उर्दू बाजार में डेन्टिस्ट डॉ सारिक रजा और शंकरपुरा गांव में महबूब के घर पर रेड मारी गई है। वहीं, मोतिहारी के चकिया में PFI के सदस्य सज्जाद के घर टीम पहुंची। टीम यहां से सज्जाद का ID कार्ड लेकर गई है।
इसके पहले NIA की टीम PFI संगठन से जुड़े सदस्यों को पिछले महीने गिरफ्तार कर अपने साथ ले गई थी। वहीं PFI पर प्रतिबंध लगने के बाद NIA उससे जुड़े लोगों की तलाश में कई बार मोतिहारी आ चुकी है।
इधर दरभंगा में लहेरियासराय और सिंहवाड़ा में चल रही NIA की रेड खत्म हो गई है। दोनों ही जगहों से मुख्य आरोपी भाग निकले। NIA टीम ने फिलहाल किसी की गिरफ्तारी नहीं की है। अधिकारी मौके से निकल गए हैं। उन्होंने रेड से जुड़ी कोई जानकारी देने से इनकार किया है। दोनों के घरवाले भी कुछ भी बताने से परहेज कर रहे हैं।
सोमवार रात ही मोतिहारी पहुंच गई थी टीम
सूत्रों से मिल रही जानकारी के अनुसार NIA की टीम सोमवार रात मोतिहारी पहुंची। SP से मुलाकात के बाद सुबह 7 बजे चकिया और मेहसी थाना की पुलिस के साथ कुअवां गांव पहुंची। जहां सज्जाद अंसारी के घर का दरवाजा खुलवाया। फिर NIA और पुलिस की टीम ने उसके घर की तलाशी शुरू कर दी।
मोतिहारी में NIA के हत्थे चढ़े इरशाद की निशानदेही पर सज्जाद के घर पर छापेमारी की गई है। हालांकि सज्जाद पिछले 14 माह से दुबई में काम कर रहा है। उसके घर से उसका आधार कार्ड अपने साथ ले गई है।
दरभंगा में सुबह 4 बजे पहुंची टीम
दरभंगा के सिंहवाड़ा थाना क्षेत्र के शंकरपुर गांव में सुबह 4 बजे NIA की टीम पहुंची। टीम ने मो. महबूब के घर को घेरकर तलाशी शुरू कर दी। टीम के आते ही गांव में सुरक्षा व्यवस्था कड़ी कर दी गई है। NIA की टीम के खबर मिलते ही मों महबूब मौके से गायब हो गया।
टीम घर पर मो. महबूब की मां और दोनों भाई से पूछताछ की। बताया जा रहा कि 40 वर्षीय मो. महबूब स्थानीय स्तर का नेता है। विधानसभा के लिए चुनाव भी लड़ चुका है। उसने अभी तक शादी भी नहीं की है। टीम के आते ही सिंहवाड़ा थाना की पुलिस के साथ-साथ जिला से आई पुलिस ने गांव की नाकेबंदी कर दी।
बता दें कि इससे पहले भी NIA की टीम ने PFI मामले में 28 जुलाई 2022 नगर थाना क्षेत्र के उर्दू मुहल्ला में पेशे से वकील नूरुद्दीन जंगी के घर पर छापेमारी कर उनके परिजन से पूछताछ की थी। उस वक्त नूरुद्दीन जंगी घर पर नहीं मिला था। बाद में नूरुद्दीन जंगी को लखनऊ से गिरफ्तार किया गया था। वही 28 जुलाई को ही सिंहवाड़ा थाना क्षेत्र के शंकरपुर गांव निवासी मो. सनाउल्लाह एवं मो. मुस्तकीम के घर छापेमारी कर चुकी है। फिलहाल ये दोनों फरार चल रहे है।
पटना के फुलवारीशरीफ टेरर मॉड्यूल का हुआ था खुलासा
पटना के फुलवारीशरीफ टेरर मॉड्यूल के तार मोतिहारी के चकिया और मेहसी थाना इलाके से जुड़े थे। इसके बाद से NIA और STF की टीम लगातार दोनों थाना क्षेत्रों में छापेमारी कर रही है। जांच एजेंसियां अब तक आधा दर्जन संदिग्ध लोगों की गिरफ्तारी कर चुकी है। PFI का सक्रिय सदस्य रेयाज मारुफ उर्फ बब्लू और याकूब उर्फ सुल्तान अभी तक NIA की पकड़ से बाहर है।
ये खबर भी पढ़ें...
1. मोदी थे PFI के निशाने पर, केरल में बनी प्लानिंग: कोर्ट में ED बोली - बिहार में मारने की साजिश थी 
पॉपुलर फ्रंट ऑफ इंडिया (PFI) के 15 राज्यों के 93 ठिकानों पर 22 सितंबर को NIA-ED ने ऑपरेशन ऑक्टोपस के तहत छापेमारी की थी। इस मामले में जांच एजेंसी ने बड़ा दावा किया था। कोझिकोड से गिरफ्तार PFI वर्कर शफीक पायथे के रिमांड नोट में ED ने कहा- पटना में 12 जुलाई को प्रधानमंत्री की रैली में हमले की साजिश की गई थी, जिसकी फंडिंग में शफीक पायथे भी शामिल था। पढ़ें पूरी खबर... 
2. PFI ने सीक्रेट डॉक्यूमेंट्स में लिखा- 2047 तक भारत को इस्लामिक राष्ट्र बनाना है
पॉपुलर फ्रंट ऑफ इंडिया (PFI) एक ऐसा संगठन जिस पर बीते सालों में आतंक की कई घटनाओं में शामिल होने के आरोप लगते रहे हैं। इस दौरान इसके कई कार्यकर्ता पकड़े गए। इनसे कई दस्तावेज मिले। इसमें लिखा था, 2047 में जब देश आजादी के 100 साल मना रहा होगा, तब तक भारत को इस्लामिक राष्ट्र बनाना है। 10% मुस्लिम भी साथ दें, तो कायरों को घुटनों पर ला देंगे। पढ़ें पूरी खबर...
3. दंगों से हत्या तक में PFI का नाम, 15 साल में 20 राज्यों में पहुंचा संगठन
PFI की जड़ें 1992 में बाबरी मस्जिद विध्वंस के बाद मुसलमानों के हितों की रक्षा के लिए खड़े हुए आंदोलनों से जुड़ती हैं। 1994 में केरल में मुसलमानों ने नेशनल डेवलपमेंट फंड (NDF) की स्थापना की थी। इसके बाद इसका नाम दंगों से हत्या तक में जुड़ा। संगठन 15 साल में 20 राज्यों तक पहुंच गया। पढ़ें पूरी खबर...
4. सलमान रुश्दी से ज्यादा खतरनाक था प्रोफेसर पर हमला; दायां हाथ काटा, शरीर पर कई जख्म दिए
न्यूयॉर्क में सलमान रुश्दी पर हमला हुआ था। रुश्दी की 1988 में एक किताब आई थी 'सैटेनिक वर्सेज'। किताब से इस्लामिक कट्टरपंथी भड़क गए। ईरान के सर्वोच्च नेता ने रुश्दी को जान से मारने का फतवा जारी कर दिया। इसके 34 साल बाद 24 साल के एक नौजवान ने रुश्दी की जान लेने की कोशिश की। इसी तरह का वाकया केरल में 12 साल पहले हुआ था। प्रोफेसर टीजे जोसेफ पर 4 बार हमले हुए थे। दायां हाथ काट दिया था। शरीर पर कई जख्म दिए थे। पढ़ें पूरी खबर...
5.भास्कर ने बताया था PFI पर एक्शन का प्लान, केंद्र ने 4 अगस्त को लिया था कार्रवाई का फैसला
नेशनल इन्वेस्टिगेशन एजेंसी (NIA) ने गुरुवार आधी रात के बाद पॉपुलर फ्रंट ऑफ इंडिया (PFI) के ठिकानों पर छापा मारा था। केंद्र सरकार PFI पर एक्शन की तैयारी कर रही है, भास्कर ने इस बारे में 9 अगस्त को ही बता दिया था। यह प्लान 4 अगस्त को गृहमंत्री अमित शाह के बेंगलुरु दौरे के दौरान बना था। यहां अमित शाह, कर्नाटक के CM बसव राज बोम्मई और राज्य के गृह मंत्री अरागा ज्ञानेंद्र के बीच मीटिंग हुई थी। इसी में PFI को खत्म करने का प्लान पर फैसला हुआ था। पढ़ें पूरी खबर...